9.1.20

תיקנו- 13674

**מענה לבקשתך לפי חוק חופש המידע, תשנ"ח-1988**

(סימוכין- פנייתך מיום 10.12.19)

נדב שלום רב,

תחילה אבקש להבהיר לענין הערתך כי טרם חלפו 30 הימים מעת הגשת בקשתך ובהתאם לסע' 7 (ב) לחוק חופש המידע התשנ"ח-1998 (להלן: החוק), רשאית הרשות להאריך, במקרה הצורך, את התקופה ב- 30 ימים נוספים.

לגופה של הבקשה- להלן מענה חלקי לבקשתך, לקבלת מידע לענין פעילות הרשות לפינוי מוקשים (להלן: הרלפ"מ) ;

1. לסע' 1 בבקשתך- מספר הדונמים שפונו עד היום: כ- 11,500 דונם ( לענין דונם- כולל נפח שווה ערך דונם עקב העמקה).

יצוין לענין זה כי הנתון מפורסם בקביעות באתר הרלפ"מ. כמו-כן, באתר הרלפ"מ קיימים נתונים נוספים מהם ניתן ללמוד על פעילות הרשות.

1. לסע' 3 בבקשתך באשר למספר הדונמים אשר נמצאים בתהליכי פינוי במהלך שנת 2019- הספירה אינה מתבצעת לפי דונם, אלא כאתר. בסיום הפינוי, נספרים הדונמים. נכון לדצמבר 2019, פעיל אתר הטבילה בלבד.
2. לסע' 5- בנושא מספר הדונמים אשר שוחררו לציבור ע"י הרשות בחלוקה לשנים מיום הקמת הרשות, יצוין כי האחריות למסירת שטח לציבור, מוטלת על צה"ל (אג"ת מול רמ"י) ולפיכך- בהתאם לסע' 8 (5) לחוק חופש המידע, הרינו דוחים מענה לסע' זה בבקשתך. לשם קבלת מענה, עליך לפנות לצה"ל. לנוחיותך- כתובת המייל: foi@mail.idf.il
3. באשר לסע' 6-להלן רשימת ספקי חברות פינוי מוקשים מיום הקמת הרשות;

* מעברים
* איתן לידור פרויקטים
* מיין פרי
* אמ"ן
* איי מאג
* איי איי או די
* פור אם
* סייפ לנד
* קואדרו
* נתיבי המפרץ
* אלטל
* תעש
* הלו נאמנות
* גורן כידון

1. לענין סע' 10 בבקשתך בדבר עלות פינוי דונם מוקשים; החל מ 7,900 ₪ ועד 42,000 ₪ לדונם פינוי.
2. התייחסות לסעיפים 2,4,7,8,9,11 לבקשתך- תועבר בהקדם, עם סיום איסוף הנתונים. לאור האמור-הריני להאריך מענה סופי לבקשה ב-30 יום נוספים, בכפוף לסע' 7(ב) לחוק.

בברכה,

כוכי אואקי

ר' תחום פניות הציבור וחוק חופש המידע

יחידת פניות ותלונות הציבור

משרד הביטחון